Michael Paré

Michael Kevin Paré (s. 9. lokakuuta 1958 Brooklyn, New York) on yhdysvaltalainen näyttelijä. Hänet palkittiin vuonna 2007 Esteponan kansainvälisen kauhu- ja fantasiaelokuvajuhlissa Stone Unicorn -palkinnolla elokuvasta Teurastaja.

Elämäkerta
Michael syntyi Brooklynissä lokakuussa 1958 ja hänen perheeseensä kuului kuusi siskoa ja kolme veljeä. Hänen isänsä Francis Paré kuoli leukemiaan Michaelin ollessa viisivuotias, minkä seurauksena hänen äitinsä joutui pitämään huolen suuresta perheestä. Michaelin isällä oli kanadanranskalaisia sukujuuria ja äidillään irlantilaisia sukujuuria.Michael Pare  MovieActors.com Viitattu 17.12.2011  High schoolissa Paré oli hyvä urheilussa ja mukana koulunsa painijoukkueessa. Hän opiskeli ensin keittiömestariksi ravintolainstituutissa ja teki töitä hetken aikaa uudessa ammatissaan ennen siirtymistään malliksi. Sitä kautta Parén ura näyttelijänä sai alkunsa, kun roolittaja-agentti Joyce Selznick huomasi hänen lahjansa. Pian Paré opiskeli näyttelemistä Uta Hagenin alaisuudessa.

Näyttelijänä
Parén uran sai alkunsa vuonna 1981, kun hän esiintyi ensimmäisessä televisiosarjassaan The Greatest American Hero. Myöhemmin hän tuli tunnetuksi vuosina 1983 ja 1984 elokuvista Eddie and the Cruisers ja Streets of Fire – liekehtivät kadut.Michael Pare TMZ Viitattu 20.12.2011 

Paré on uransa aikana esiintynyt enimmäkseen b-luokan elokuvissa. Hän teki myös ensimmäisen televisiosarjansa jälkeen muutamia esiintymisiä televisiosarjoissa 1980- ja 2000-luvuilla muun muassa poliisisarjassa Houston Knights ja tieteissarjassa Starhunter. Vuonna 1989 hän esiintyi Eddie and the Cruisersin jatko-osassa Eddie Lives! Omien sanojensa mukaan hän suostui jatko-osaan, koska se oli hänen menestynein elokuvansa.Michael Paré interview with Inside Entertainment Viitattu 19.12.2011  Häntä pyydettiin esiintymään Rankaisija-elokuvan päärooliin, mutta hän kieltäytyi roolista, joka meni sittemmin Dolph Lundgrenille.The Punisher B-Movie Review badmovies.org 19.5.2002 Viitattu 6.4.2012  1990-luvulla Paré esiintyi enimmäkseen suoraan videolle julkaistuissa tieteis- ja toimintaelokuvissa. Hänellä oli muun muassa päärooli Roland Emmerichin ohjaamassa elokuvassa Rangaistussiirtola Moon 44 (1990). Paré esiintyi myös pääosassa Michael Ironsiden kanssa elokuvassa Point of Impact (1993) ja Gary Buseyn kanssa elokuvassa Armoton ase (1994).

2000-luvulla Paré esiintyi enimmäkseen fantasia- ja kauhuelokuvissa. Hänellä oli myös päärooli toimintalokuvassa Direct Contact (2009), jossa hän esiintyi yhdessä Dolph Lundgrenin kanssa. Lisäksi Paré esiintyi neljässä Uwe Bollin ohjaamissa elokuvissa BloodRayne (2005), Teurastaja (2007), BloodRayne 2: Deliverance (2007) ja Far Cry (2008). Syyskuussa 2007 Paré palkittiin Teurastaja-elokuvasta Stone Unicorn -palkinnolla parhaana näyttelijänä Esteponan elokuvajuhlilla. Hänet palkittiin samassa tilaisuudessa myös Jury-palkinnolla elämäntyöstään fantasia- ja kauhuelokuvissa. Paré esiintyi myös Albert Pyunin ohjaamassa epävirallisessa Streets of Fire jatko-osassa Road to Hell.

2010-luvun Paré aloitti esiintymällä sivuroolissa Kevin Sorbon kanssa elokuvassa Tales of an Ancient Empire (2010). Sittemmin hänellä oli jälleen sivurooli Uwe Bollin ohjaamassa elokuvassa Bloodrayne: The Third Reich (2010). Lisäksi Paré esitti yksityisetsivää Matthew McConaugheyn ja Marisa Tomein tähdittämässä elokuvassa The Lincoln Lawyer – Oikeuden palvelija (2011). Paré vieraili myös House-televisiosarjan kahdeksannen tuotantokauden avausjaksossa. Vuoden 2012 aikana Paré esiintyi Tuhon kuilun uusintafilmatisoinnissa The Philadelphia Experiment, jonka tarina on nykyaikaistettu. Toisin kuin alkuperäisessä elokuvassa, Paré esiintyi tällä kertaa roiston roolissa. Lisäksi hän esiintyi yhdessä Steven Seagalin ja Steve Austinin kanssa vankilaan sijoittuvassa elokuvassa Maximum Conviction. Sittemmin elokuussa 2012 Road to Hell esitettiin uudelleen teatterissa PollyGrind-elokuvajuhlilla, joilla Paré palkittiin parhaana näyttelijänä.2012 PollyGrind Winners  pollygrind.com 2012 Viitattu 23.6.2013 

Yksityiselämä
Paré on ollut kolme kertaa naimisissa ja hänellä on yksi lapsi nykyisen vaimonsa Marjolein kanssa. He ovat olleet naimisissa vuodesta 1992 lähtien.

Filmografia
Elokuvat
 Vuosi  Elokuva  Rooli 1981  Hassut päivät  Harry 1983  Undercover  Max Eddie and the Cruisers  Eddie Wilson 1984  Streets of Fire – liekehtivät kadut  Tom Cody Tuhon kuilu  David Herdeg 1985  Space Rage  Grange 1986  Upseerin kosto  Scott Youngblood 1987  Seurapiirirakastaja  Patrick 1988  Julma maailma  George Landon 1989  Eddie Lives!  Eddie Wilson/Joe West 1990  Lohikäärmepeli  Moorpark Rangaistussiirtola Moon 44  Felix Stone Sole buio, Il  Ruggero Brickman Kaikki kaupan  Larry Freed 1991  Citykytät  Joey Andre Sunset Heat  Eric Wright Koston yö  Jeff Killing Streets  Chris/Craig Brandt 1992  Sam Browning – asetta vaarallisempi  Sam Browning Hot Guns – hävittäjä-ässät  kapteeni Paul Watkins 1993  Point of Impact  Jack Davis Tappavat sankarit  Brad Cartowski 1994  Armoton ase  Colin Neal Kostajan kunnia  Random Lunarcop  Joe Brody 1995  Triplecross  Teddy 'T.C' Cooper Kirottujen kaupunki  Frank McGowan Paholaisrock  Colin Gramercy 1996  The Colony  Alec Harken Coyote Run  Pershing Quinn Carver's Gate  Carver Bad Moon – pahan ote  Ted-setä 1997  2103: The Deadly Wake  Tarkis Menneisyyden haamut  Jim Randell Strip Search  Robby Durrell 1998  Falling Fire  Deryl Boden Toivo elää  Bill Pruitt Back to Even  Boyle October 22  Gary 1999  Virgin Suicides  aikuinen Trip Fontaine Men of Means  Rico 'Bullet' Burke 2000  Peril  Vincent Hurskauden hinta  Jim Renart Space Fury  Konrad 2001  A Month of Sundays  Tomas McCabe 2002  Red Serpent  Steve Nichols Blackwoods  Sheriffi William Harding 2003  Heart of America  Will Prat Fate  etsivä Cody Martin 2004  Gargoyle – kammottava kostaja  Ty ”Griff” Griffin 2005  Two Faced  Bobby Briggs Crash Landing  kapteeni Williams Komodo vs. Cobra  kapteeni Michael A. Stoddard BloodRayne  Iancu 2006  Furnace  Michael Turner Saurian  Jace Randall 2007  Teurastaja  etsivä Bishop Polycarp  Barry Harper Postal  Panhandler BloodRayne 2: Deliverance  Pat Garret 2008  Dark World  Harry Boyd Ninja Cheerleaders  Victor Lazzaro Tunnel Rats  Vic Hollowborn 100 Feet  Mike Watson Alone in the Dark II  Willson Road to Hell  Cody Far Cry  Paul Summers 2009  The Perfect Sleep  konstaapeli Pavlovich Direct Contact  Clive Connelly Rampage  Sheriffi Melvoy 2010  Tales of an Ancient Empire  Oda Cool Dog  Dean Warner Amphibious 3D  Jack Bowman Bloodrayne – kolmas valtakunta  Komentaja Ekart Brand 2011  The Lincoln Lawyer – Oikeuden palvelija  etsivä Kurlen Blubberella  Commandart 2012  Gone  Luutnantti Ray Bozeman The Philadelphia Experiment  Hagan Maximum Conviction  Chris Blake 2018  City of Lies  etsivä Varney

Televisiosarjat
 Vuosi  TV-sarja  Rooli 1981–1983  The Greatest American Hero  Tony Villicana 1987–1988  Houston Knights  Joey LaFiamma 2000–2003  Starhunter  Dante Montana 2004  Todistettavasti syyllinen  Randy Price 2006  South Beach  Charlie Evans 2011  Memphis Beat  Dave Hargrove House  Warden Delaire

Lähteet

Aiheesta muualla
 Fanisivu 


Luokka:Yhdysvaltalaiset elokuvanäyttelijät
Luokka:Yhdysvaltalaiset mallit
Luokka:Vuonna 1958 syntyneet
Luokka:Elävät henkilöt